《春日左掖门闻莺和郑孟宣助教》
明代·王汝玉

落絮飞花满禁城，万年枝上一莺鸣。全非幽谷閒关调，总是东风宛转声。

啼处尚含求友意，断时犹带惜春情。朝回左掖门前听，疑是仙韶奏九成。

作者简介：（?—1415）明苏州府长洲人，本名璲，以字行，号青城山人。少从杨维桢学。落笔数千言，文不加点。年十七中浙江乡试。洪武末以荐摄郡学教授，擢翰林五经博士。永乐初进春坊赞善，预修《永乐大典》。声名大噪，出诸老臣上，遂被轻薄名。后坐解缙累，下诏狱论死。有《青城山人集》。